.td_uid_2_600e860b6ef00_rand.td-a-rec-img{text-align:left}.td_uid_2_600e860b6ef00_rand.td-a-rec-img img{margin:0 auto 0 0} Read in English . L-ADPD ikkundanna l-qerda ta' aktar kampanja għal bini ta' toroq inutilment. Fi stqarrija iċ-Chairperson ta' ADPD Carmel Cacopardo qal li mal-10,693 metri kwadri ta' art agrikola u mijiet ta' siġar se jinqerdu minħabba "l-fissazzjoni tal-Gvern li jwessa' t-toroq bla bżonn." Cacopardo qal li "Jekk ma tittieħidx azzjoni immedjata, u jekk ma tinbidilx il-mentalità ta' min qed jieħu dawn id-deċiżjonijiet, mhux għax hemm xi tama li dawn in-nies jaraw id-dawl, se nkomplu nitilfu aktar u aktar kampanja u l-bdiewa se jibqgħu jitgħaffġu. Dan l-isfreġju kollu qed isir biex igawdu finanzjarjament il-ftit u biex il-Ministri jiskurjaw xi punti politiċi fl-immedjat." L-ADPD ddeskriva t-teħid ta' art agrikola biex jitwessaw it-toroq bħala attakk fuq Għawdex u fuq Malta u li dan kollu jkompli jikkonferma kemm il-kliem tal-Gvern dwar l-ambjent u l-kwalità tal-ħajja huwa kliem fieragħ. M'hemmx bżonn li tittieħed iktar art agrikola biex it-toroq ikunu siguri – ROTA Fl-istqarrija jisemmew il-proġett ta' Rabat-Marsalforn, f'Ħal Qormi u l-proġett Central Link. "Din hija kollha fantażija tal-Gvern, għax it-traffiku jonqos billi appuntu tnaqqas l-bżonn tal-ivjaġġar u n-numru ta' karozzi fit-toroq." Ralph Cassar, is-Segretarju Ġenerali ta' ADPD semma' l-proposti tagħhom dwar it-trasport u qal li huma ċari. Hu spjega li l-ewwel pass kellu jkun li l-Gvern jattwa il-Masterplan dwar it-trasport tiegħu stess. "Huwa ta' għajb li jintefqu daqstant flejjes biex isir pjan dwar it-trasport għal wiċċ l-Unjoni Ewropea imbagħad dal-pjan jiġi injorat mill-Gvern stess. Il-Gvern għadu mwaħħal fis-sittinijiet u s-sebgħinijiet fejn tidħol politika dwar it-trasport. Għandna bżonn sistema ta' Bus Rapid Transit malajr kemm jista' jkun," sostna Ralph Cassar. Flyover fl-Imrieħel: Il-Kunsill ta' Ħal Qormi jwissi fuq effetti "diżastrużi" Issemma' wkoll kif biex ikunu salvati l-ibliet u l-irħula hemm bżonn skemi kbar ta' pedestrijanizazzjoni u rotot sikuri għar-roti madwar Malta u Għawdex kollha. Cassar rrefera għal dak li qal dan l-aħħar il-Ministru għat-Turiżmu Clayton Bartolo, li Malta għandha ssir destinazzjoni għaċ-ċiklisti. L-organizazzjoni ta' min juża r-roti ilhom jiġbdu l-attenzjoni tal-Gvern dwar il-perikli fit-toroq Maltin. "Nissuġġerixxi li Clayton Bartolo jara kif jkellem lil Ian Borg, forsi jilluminah ftit dwar is-sitwazzjoni xejn sabiħa fit-toroq ta' pajjiżna," temm jgħid is-Segretarju Ġenerali ta' ADPD .td_uid_3_600e860b6f3f5_rand.td-a-rec-img{text-align:left}.td_uid_3_600e860b6f3f5_rand.td-a-rec-img img{margin:0 auto 0 0}